cometadata/datacite-titles-descriptions-related-identifiers huggingface dataset:
DOI: 10.14458/utcc.the.2020.15
title: ปัจจัยที่ส่งผลกระทบต่อปริมาณการส่งออกยางพาราแผ่นรมควันชั้น 3 ของประเทศไทยไปสาธารณรัฐประชาชนจีน

description: การศึกษานี้มีวัตถุประสงค์ เพื่อศึกษาปัจจัยต่าง ๆ ที่มีผลต่อปริมาณการส่งออกยางพาราแผ่นรมควันชั้นสามของประเทศไทยไปยังประเทศจีนโดยวิธี Autoregressive Distributed Lag (ARDL) รวมทั้งหาความสัมพันธ์ระยะยาวของตัวแปรเหล่านี้ การศึกษานี้ใช้ข้อมูลรายไตรมาสตั้งแต่ไตรมาสที่ 1 พ.ศ. 2553 - ไตรมาสที่ 4 พ.ศ. 2561 รวมทั้งหมด 36 ไตรมาส ผลการทดสอบความนิ่งด้วยวิธี Augmented Dickey-Fuller (ADF) ระบุว่าข้อมูลตัวแปรที่อยู่ในรูปลอการิทึม มีลักษณะนิ่ง (stationary) ที่ Order of Integration เป็น I(0) ทั้งหมด 3 ชุด ตัวแปร คือ ปริมาณการส่งออกยางพาราแผ่นรมควันชั้นสามของประเทศไทยไปยังประเทศจีน ผลิตภัณฑ์มวลรวมภายในประเทศจีน (GDP) และมูลค่าการส่งออกน้ำยางดิบและยางแผ่นรมควันจากประเทศมาเลเซียไปยังประเทศจีน ส่วนตัวแปรที่อยู่ในรูปลอการิทึม มีลักษณะนิ่ง ที่ Order of Integration เป็น I(1) ทั้งหมด 3 ตัวแปรคือ ราคา F.O.B. ของยางพาราแผ่นรมควันชั้นสาม อัตราแลกเปลี่ยนเงินบาทต่อดอลล่าร์สหรัฐ และราคา C.I.F. ของยางสังเคราะห์บิวทาไดอีน วิธีการ ARDL พบว่ามีความสัมพันธ์กันในระยะยาวระหว่างตัวแปรตามที่กล่าวข้างต้น โดยราคา F.O.B. ของยางพาราแผ่นรมควันชั้นสาม และผลิตภัณฑ์มวลรวมในประเทศของจีนไม่มีผลต่อการเปลี่ยนแปลงของปริมาณการส่งออกยางพาราแผ่นรมควันชั้นสามของประเทศไทยไปยังประเทศจีนอย่างมีนัยสำคัญ สำหรับอัตราแลกเปลี่ยนเงินบาทต่อดอลลาร์สหรัฐ ราคา C.I.F. ของยางสังเคราะห์บิวทาไดอีน และมูลค่าการส่งออกน้ำยางดิบและยางแผ่นรมควัน จากประเทศมาเลเซียไปยังประเทศจีน ส่งผลบวกอย่างมีนัยสำคัญต่อปริมาณการส่งออกยางพาราแผ่นรมควันชั้นสามของประเทศไทยไปยังประเทศจีน
DOI: 10.14458/utcc.the.2020.16
title: ปัจจัยที่ส่งผลกระทบต่อประเภทค่าใช้จ่ายของแฟนบอล สโมสรฟุตบอลบุรีรัมย์ ยูไนเต็ด

description: การศึกษาครั้งนี้ มีวัตถุประสงค์เพื่อศึกษาผลกระทบของส่วนประสมทางการตลาดที่ส่งผลต่อประเภทค่าใช้จ่ายของแฟนบอล สโมสรบุรีรัมย์ ยูไนเต็ดและเพื่อศึกษาศึกษาโครงสร้างทางประชากรศาสตร์ที่ส่งผลต่อประเภทค่าใช้จ่ายของแฟนบอล กลุ่มตัวอย่างในการศึกษา คือ แฟนบอลสโมสรฟุตบอลบุรีรัมย์ ยูไนเต็ด จำนวน 400 คน โดยใช้แบบสอบถามเป็นเครื่องมือในการเก็บข้อมูล ผลการวิจัยพบว่า แฟนบอล สโมสรฟุตบอลบุรีรัมย์ ยูไนเต็ด มีความคิดเห็นด้วยเกี่ยวกับส่วนประสมทางการตลาดโดยรวมและเป็นรายด้านอยู่ในระดับมาก โดยปัจจัยด้านผลิตภัณฑ์มีความสำคัญมากที่สุด รองลงมาคือ ปัจจัยด้านการจัดจำหน่าย ส่วนประเภทค่าใช้จ่ายแฟนบอลมีความคิดเห็นด้วยเกี่ยวกับประเภทค่าใช้จ่ายโดยรวมและเป็นรายด้านอยู่ในระดับมาก โดยปัจจัยด้านค่าบัตรเข้าชม มีความสำคัญมากที่สุด รองลงมา คือ ด้านค่าของที่ระลึก ส่วนการทดสอบความสัมพันธ์ พบว่า ส่วนประสมทางการตลาดมีความสัมพันธ์เชิงบวกกับประเภทค่าใช้จ่าย
DOI: 10.14458/utcc.the.2020.17
title: ความสัมพันธ์ระหว่างกระแสเงินสดจากผลประกอบการกับผลตอบแทนกำไร (ขาดทุน) ของบริษัทในตลาดหลักทรัพย์แห่งประเทศไทยกลุ่มเทคโนโลยีสารสนเทศและการสื่อสาร ปี พ.ศ. 2553 - พ.ศ. 2562

description: การศึกษาค้นคว้าอิสระเรื่องความสัมพันธ์ระหว่างกระแสเงินสดจากผลประกอบการกับผลตอบแทนกำไร (ขาดทุน) ของบริษัทในตลาดหลักทรัพย์แห่งประเทศไทย กลุ่มเทคโนโลยีสารสนเทศและการสื่อสาร ปี พ.ศ. 2553 - พ.ศ. 2562 นี้ ใช้ข้อมูลทุติยภูมิอันประกอบด้วย งบการเงินประจำปีและงบกระแสเงินสดรายปี ในช่วงปี พ.ศ. 2553 – พ.ศ. 2562 ของบริษัทจดทะเบียนในตลาดหลักทรัพย์ กลุ่มอุตสาหกรรมเทคโนโลยีสารสนเทศและการสื่อสาร (ICT) จำนวน 16 บริษัท ซึ่งมีการรายงานงบการเงินต่อเนื่องเป็นเวลา 10 ปี โดยศึกษาวิเคราะห์ข้อมูลด้วยการวิเคราะห์สถิติเชิงพรรณนาและการวิเคราะห์ข้อมูลเชิงอนุมานด้วยเครื่องมือทางเศรษฐมิติสมการถดถอยแบบพหุคูณในการทดสอบสมมติฐานหาความสัมพันธ์ดังกล่าว ผลการศึกษาพบว่ากระแสเงินสดจากกิจกรรมดำเนินงาน (Cash Flows of Operating Activities: CFO) มีความสอดคล้องไปในทิศทางเดียวกันกับผลกำไรจากการประกอบการ (Operating Profit) และจากการทดสอบสมมติฐานโดยการวิเคราะห์สมการถดถอยแบบพหุคูณ พบว่า การเปลี่ยนแปลงของกระแสเงินสดจากกิจกรรมดำเนินงาน (Cash Flows of Operating Activities: CFO) และกระแสเงินสดสุทธิ (Net Cash Flow: NCF) ส่งผลต่อกำไรจากการดำเนินงานที่แท้จริง (Earning Before Interest Tax Depreciation and Amortization: EBITDA) ไปในทิศทางเดียวกันอย่างมีนัยสำคัญที่ระดับ 0.05
DOI: 10.14458/utcc.the.2020.18
title: ปัจจัยที่มีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นที่การศึกษามัธยมศึกษา สมุทรสาคร สมุทรสงคราม

description: การวิจัยในครั้งนี้มีวัตถุประสงค์เพื่อศึกษาปัจจัยที่มีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม และเพื่อเปรียบเทียบระดับปัจจัยที่มีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม จำแนกตามเพศ ประสบการณ์ในการปฏิบัติงาน ระดับการศึกษาของครู กลุ่มตัวอย่างที่ใช้ในการวิจัยคือ ครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม เครื่องมือที่ใช้ในการวิจัยเป็นแบบสอบถามเกี่ยวกับปัจจัยที่มีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม ลักษณะเป็นแบบสอบถามมาตราส่วนประมาณค่า 5 ระดับ จำนวน 50 ข้อ โดยมีอำนาจจำแนกรายข้อระหว่าง .35 - .96 และค่าความเชื่อมั่นทั้งฉบับเท่ากับ .98 สถิติที่ใช้ในการวิเคราะห์ได้แก่ ค่าเฉลี่ย ( ̅) ค่าความเบี่ยงเบนมาตรฐาน (SD) การทดสอบค่า (t-test) ผลการวิจัยพบว่า 1. ปัจจัยที่มีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม ในปัจจัยจูงใจ โดยรวมและรายด้านอยู่ในระดับมาก เรียงลำดับจากมากไปน้อยได้แก่ ด้านความก้าวหน้า ด้านความสำเร็จในการทำงาน ด้านความรับผิดชอบ ด้านการยอมรับนับถือ ด้านลักษณะงานที่ปฏิบัติ ตามลำดับ 2. ปัจจัยที่มีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม ในปัจจัยค้ำจุน โดยรวมและรายด้านอยู่ในระดับมาก เรียงตามลำดับจากมากไปน้อยได้แก่ ด้านนโยบายการบริหารงาน ด้านเงินเดือนและสวัสดิการ และด้านความมั่นคงในงาน ด้านความสัมพันธ์ในหน่วยงาน ด้านสภาพแวดล้อมการทำงาน ตามลำดับ 3. ผลการเปรียบเทียบระดับปัจจัยมีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม ได้แก่ปัจจัยจูงใจและและปัจจัยค้ำจุน จำแนกตามเพศโดยรวมพบว่า เพศชายกับเพศหญิงมีระดับปัจจัยที่มีผลต่อความพึงพอใจในการปฏิบัติงานแตกต่างกันอย่างมีนัยสำคัญทางสถิติที่ระดับ.05 โดยเพศชายมีระดับปัจจัยที่มีผลต่อความพึงพอใจในการปฏิบัติงานมากกว่าเพศหญิง ยกเว้นด้านการยอมรับนับถือ ด้านลักษณะงานที่ปฏิบัติ ด้านความก้าวหน้า ด้านความมั่นคงในงาน ด้านสภาพแวดล้อมการทำงาน และด้านเงินเดือนและสวัสดิการไม่แตกต่างกัน 4. ผลการเปรียบเทียบระดับปัจจัยมีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม ได้แก่ปัจจัยจูงใจและและปัจจัยค้ำจุน จำแนกตามประสบการณ์ในการปฏิบัติงานโดยรวมและรายด้านพบว่าไม่แตกต่างกัน 5. ผลการเปรียบเทียบระดับปัจจัยมีผลต่อความพึงพอใจในการปฏิบัติงานของครูโรงเรียนสมุทรสาครวิทยาลัย สังกัดสำนักงานเขตพื้นการศึกษามัธยมศึกษา สมุทรสาคร สมุทรสงคราม ได้แก่ปัจจัยจูงใจและและปัจจัยค้ำจุน จำแนกตามระดับการศึกษาโดยรวมพบว่าแตกต่างกันอย่างมีนัยสำคัญทางสถิติที่ระดับ.05 ยกเว้นด้านความสำเร็จในการทำงาน ด้านการยอมรับนับถือ ด้านความรับผิดชอบ ด้านความก้าวหน้า ด้านสภาพแวดล้อมการทำงาน ด้านความสัมพันธ์ในหน่วยงาน และด้านเงินเดือนและสวัสดิการ ไม่แตกต่างกัน
DOI: 10.14458/utcc.the.2020.19
title: การศึกษาปัจจัยที่มีความสัมพันธ์กับการเลือกซื้อสินค้าเกี่ยวกับความเชื่อและพิธีกรรมทางศาสนาของผู้บริโภค ณ ช่วงปี พ.ศ. 2564

description: งานวิจัยนี้ มีวัตถุประสงค์เพื่อ 1. เพื่อศึกษาพฤติกรรมและทัศนคติในการเลือกซื้อสินค้าเกี่ยวกับความเชื่อและพิธีกรรมทางศาสนา 2. เพื่อศึกษาระดับความคิดเห็นของผู้บริโภคสินค้าเกี่ยวกับความเชื่อและพิธีกรรมทางศาสนา และ 3. เพื่อศึกษาปัจจัยที่มีผลต่อการเลือกซื้อสินค้าเกี่ยวกับความเชื่อและพิธีกรรมทางศาสนา วิเคราะห์ข้อมูลโดย ความถี่ ร้อยละ ค่าเฉลี่ย และส่วนเบี่ยงเบนมาตรฐาน ทดสอบสมมติฐานโดยใช้ค่าสถิติความสัมพันธ์ (Correlation) และค่าสถิติไค-สแควร์(Chi-Square) ผลการศึกษาจากกลุ่มตัวอย่าง 200 ตัวอย่าง ส่วนใหญ่เป็นเพศหญิง อายุประมาณ 21-30 ปีสถานภาพโสด นับถือศาสนาพุทธ การศึกษาระดับปริญญาตรี เป็นนักเรียน/นักศึกษา มีรายได้เฉลี่ยอยู่ในช่วงต่ำกว่า 10,000 บาทจนถึง 30,000 บาท ผู้บริโภคมีความเชื่อในสิ่งที่มองไม่เห็น เลือกซื้อสินค้าจากความสะดวก ทำบุญในวันสำคัญทางศาสนา โดยประมาณหนึ่งครั้งต่อเดือน ค่าใช้จ่ายไม่เกิน 300 บาทต่อครั้ง และบุคคลคนในครอบครัวมีอิทธิพลต่อการตัดสินใจทำบุญ ผู้บริโภคให้ความสำคัญในเรื่องของคุณภาพ ความหลากหลายของสินค้า ความเหมาะสมของราคา ความสะดวกสบายในการเดินทาง และอัธยาศัยที่ดีของผู้ขาย จากการสำรวจความคิดเห็นเพิ่มเติม พบว่าผู้บริโภคให้ความสนใจในสินค้าที่สามารถปรับเปลี่ยนได้ตามความต้องการของลูกค้าแต่ละราย
DOI: 10.14458/utcc.the.2020.20
title: การศึกษาปัจจัยสู่ความสำเร็จของผู้ประกอบการธุรกิจขายปลีกเครื่องสำอางทางอินเทอร์เน็ต

description: การศึกษาปัจจัยสู่ความสำเร็จของผู้ประกอบการธุรกิจขายปลีกเครื่องสำอางทางอินเทอร์เน็ต มีวัตถุประสงค์ในการวิจัยเพื่อศึกษาปัจจัยสู่ความสำเร็จของผู้ประกอบการธุรกิจขายปลีกเครื่องสำอางทางอินเทอร์เน็ต โดยพิจารณาปัจจัยสู่ความสำเร็จของผู้ประกอบการธุรกิจขายปลีกทางอินเทอร์เน็ตในปี พ.ศ. 2563 โดยมีตัวแปรต้นได้แก่ ปัจจัยความสำเร็จของผู้ประกอบการ โดยแบ่งเป็น 6 ด้าน ได้แก่ ด้านปัจจัยการผลิต ด้านอุปสงค์ของตลาด ด้านอุตสาหกรรมสนับสนุน ด้านบริบทของการแข่งขัน ด้านกิจกรรมของภาครัฐ และด้านเหตุสุดวิสัย และตัวแปรตามได้แก่ความสำเร็จของผู้ประกอบการธุรกิจขายปลีกทางอินเทอร์เน็ต มีประชากรเป็นผู้ประกอบการธุรกิจขายปลีกเครื่องสำอางทางอินเทอร์เน็ต ในประเทศไทย ซึ่งจดทะเบียนแล้ว และยังประกอบกิจการในปี พ.ศ. 2563 จำนวน 4,526 ราย และกลุ่มตัวอย่างเป็นผู้ประกอบการธุรกิจขายปลีกทางอินเทอร์เน็ตในประเทศไทย ซึ่งจดทะเบียนแล้ว และยังประกอบกิจการในปี พ.ศ. 2563 จำนวน 370 ราย โดยเครื่องมือที่ใช้ในการวิจัยครั้งนี้เป็นแบบสอบถาม หลังจากนั้นจึงนำมาวิเคราะห์ผ่านค่าร้อยละ การแจกแจงความถี่ รวมถึงส่วนเบี่ยงเบนมาตรฐาน รวมถึงการคำนวนการถดถอยเชิงพหุ เพื่อพิจารณาความสัมพันธ์ระหว่างปัจจัยสู่ความส าเร็จของผู้ประกอบการ และความสำเร็จของผู้ประกอบการ นอกจากนั้นยังใช้การพิจารณา ANOVA t-test F-test เพื่อพิจารณาความสัมพันธ์ระหว่างด้านประชากรศาสตร์ และความสำเร็จของผู้ประกอบการ ด้านผลการศึกษาพบว่าปัจจัยสู่ความสำเร็จของผู้ประกอบการธุรกิจขายปลีกเครื่องสำอางทางอินเทอร์เน็ต ประกอบด้วยปัจจัยด้านอุปสงค์ของตลาด (ท่านพูดคุย และปรึกษากับผู้ที่เชี่ยวชาญทางการตลาด เพื่อหาความต้องการในตลาดอย่างสม่ำเสมอ) ปัจจัยด้านอุตสาหกรรมสนับสนุน (ท่านมีการลดความเสี่ยงจากการร่วมมือผ่านอุตสาหกรรมสนับสนุนที่หลากหลาย และเหมาะสม) ปัจจัยด้านบริบทของการแข่งขัน (ท่านมักวิเคราะห์เปรียบเทียบธุรกิจของคู่แข่งขัน และธุรกิจของท่านเองอยู่เสมอ) ปัจจัยด้านกิจกรรมของภาครัฐ (ท่านนิยมใช้ “กลยุทธ์ที่เหมาะสมกับกิจกรรมของภาครัฐ” เป็นอีกกลยุทธ์หลักในการดำเนินกลยุทธ์ของธุรกิจ) และปัจจัยด้านเหตุสุดวิสัย (ท่านทบทวน และแก้ไขแผนรับมือกับเหตุสุดวิสัยที่อาจเกิดขึ้นได้กับธุรกิจให้เหมาะสมกับปัจจุบันอย่างสม่ำเสมอ และท่านนิยมศึกษาแนวทางการแก้ไข เหตุสุดวิสัยที่อาจจะเกิดขึ้นได้กับธุรกิจกับผู้เชี่ยวชาญ) สอดคล้องกับแนวคิด Diamond Model ของ Michael E. Porter (อ้างถึงใน สำนักโลจิสติกส์ กรมอุตสาหกรรมพื้นฐานและการเหมืองแร่, 2558) ซึ่งระบุไว้ว่า Diamond Model เป็นการพิจารณาและประเมินสภาวการณ์ปัจจุบันของปัจจัยแวดล้อมทางธุรกิจที่สำคัญ 4 ด้าน ที่จะมีผลกระทบต่อความสามารถในการเพิ่มผลิตภาพ (productivity) ของบริษัท ได้แก่ เงื่อนไขด้านปัจจัยการผลิต (Input Factor Conditions) เงื่อนไขด้านอุปสงค์ (Demand Conditions) บริบทด้านการแข่งขันและกลยุทธ์ของธุรกิจ (Strategy and Rivalry Context) และ อุตสาหกรรมที่เกี่ยวข้องและสนับสนุนกัน (Related and Supporting Industries)
DOI: 10.14458/utcc.the.2020.21
title: ปัจจัยที่ส่งผลต่อความสําเร็จในการใช้ระบบเทคโนโลยีสารสนเทศเพื่อการบริหารงานประกันคุณภาพการฝึกอบรมทางทหาร กองบัญชาการกองทัพไทย

description: การวิจัยครั้งนี้มีวัตถุประสงค์เพื่อ 1. ศึกษาปัจจัยด้านต่าง ๆ ที่ส่งผลต่อความสำเร็จในการใช้ระบบเทคโนโลยีสารสนเทศเพื่อการบริหารงานประกันคุณภาพการฝึกอบรมทางทหาร กองบัญชาการกองทัพไทย 2. ศึกษาความสัมพันธ์ของปัจจัยที่ส่งผลต่อความสำเร็จในการใช้ระบบเทคโนโลยีสารสนเทศเพื่อการบริหารงานประกันคุณภาพการฝึกอบรมทางทหาร กองบัญชาการกองทัพไทย และ 3. ศึกษาแนวทางการพัฒนาระบบเทคโนโลยีสารสนเทศเพื่อการบริหารงานประกันคุณภาพการฝึกอบรมทางทหาร กองบัญชาการกองทัพไทย ที่มีประสิทธิภาพต่อไป การศึกษาวิจัยนี้ได้กำหนดกลุ่มตัวอย่างจากผู้ที่มีส่วนเกี่ยวข้องในการใช้งานโปรแกรมการประกันคุณภาพการฝึกอบรมทางทหาร กองบัญชาการกองทัพไทยโดยตรง หรือเป็นผู้ที่มีหน้าที่ลงข้อมูลเกี่ยวกับหลักสูตรของหน่วยลงโปรแกรมโดยตรง ซึ่งมีจำนวนกลุ่มตัวอย่างทั้งสิ้น 81 คน โดยเครื่องมือที่ใช้ในการวิจัยครั้งนี้เป็นแบบสอบถาม และนำข้อมูลไปวิเคราะห์ด้วยโปรแกรมทางสถิติ เพื่อหาค่าร้อยละ ค่าเฉลี่ย ค่าส่วนเบี่ยงเบนมาตรฐาน และค่าสัมประสิทธิ์สหสัมพันธ์ ผลการศึกษาพบว่า ปัจจัยด้านการสนับสนุนของผู้บังคับบัญชา ปัจจัยด้านคุณภาพของระบบ และปัจจัยด้านประโยชน์ต่อผู้ใช้งาน ส่งผลต่อความสำเร็จของการใช้งานโปรแกรมการประกันคุณภาพการฝึกอบรมทางทหาร กองบัญชาการกองทัพไทย อย่างมีนัยสำคัญทางสถิติที่ระดับ 0.01 นอกจากนี้ผลการศึกษาทำให้เกิดแนวทางการพัฒนาโปรแกรมการประกันคุณภาพการฝึกอบรมทางทหาร กองบัญชาการกองทัพไทยที่มีประสิทธิภาพต่อไป || The purpose of this research was 1. Study the factors affecting the success of information technology system to administration the military quality assurance of the Royal Thai Armed Forces Headquarters 2. Study the relationship between commander’s support, system quality and user benefits affecting the success of information technology system to administration the military quality assurance of the Royal Thai Armed Forces Headquarters and 3. Study guidelines to develop the use of military quality assurance program of the Royal Thai Armed Forces Headquarters in the future. The research study has determined the sample group from staff and officer who have worked and responsibility for military quality assurance a total of 81 people. By the tools used in this research is a questionnaire and analyze the data by using statistical program to find the percentage, average, standard deviation and Correlation coefficient. The study found that 1. Factors commander’s support, system quality and user benefits had an effect on information technology system to administration the military quality assurance of the Royal Thai Armed Forces Headquarters with statistical significance at 0.01 level in addition, the study results improving the use of military quality assurance program of the Royal Thai Armed Forces Headquarters.
DOI: 10.14458/utcc.the.2020.22
title: การศึกษาปัจจัยที่มีอิทธิพลต่อการตัดสินใจซื้อเฟอร์นิเจอร์ของผู้บริโภคในจังหวัดสุราษฎร์ธานี ตั้งแต่มีการระบาดของเชื้อไวรัสโควิด-19

description: งานวิจัยครั้งนี้มีวัตถุประสงค์ เพื่อสำรวจพฤติกรรมการซื้อเฟอร์นิเจอร์ของผู้บริโภคในจังหวัดสุราษฎร์ธานี ตั้งแต่มีการระบาดของเชื้อไวรัสโควิด-19 เพื่อศึกษาความแตกต่างของการตัดสินใจซื้อเฟอร์นิเจอร์ในแต่ละด้านของปัจจัยทางประชากรศาสตร์ ของผู้บริโภคภายในจังหวัดสุราษฎร์ธานี ตั้งแต่มีการระบาดของเชื้อไวรัสโควิด-19 และเพื่อศึกษาความสัมพันธ์ของปัจจัยส่วนประสมทางการตลาด 7Ps กับการตัดสินใจซื้อเฟอร์นิเจอร์ของผู้บริโภคในจังหวัดสุราษฎร์ธานี ตั้งแต่มีการระบาดของเชื้อไวรัสโควิด-19 โดยกลุ่มตัวอย่าง คือประชากรที่อาศัยอยู่ในจังหวัดสุราษฎร์ธานี ที่อยู่ในสถานภาพแรงงาน 400 ตัวอย่าง โดยใช้แบบสอบถามเป็นเครื่องมือในการเก็บรวบรวมข้อมูล สถิติที่ใช้ในการวิเคราะห์ในการวิเคราะห์ข้อมูลเชิงพรรณนาได้แก่ ความถี่ ร้อยละ ค่าเฉลี่ย และส่วนเบี่ยงเบนมาจรฐาน สถิติที่ใช้ในการทดสอบสมมติฐาน ได้แก่ Independent-samples T-Test การวิเคราะห์ความแปรปรวนทางเดียว (One-Way ANOVA)และการวิเคราะห์สมการถดถอยเชิงพหุคูณ (Multiple Linear Regression) ที่ระดับนัยสำคัญทางสถิติ 0.05 ผลการทดสอบสมมติฐาน ที่เกี่ยวกับค่าเฉลี่ยของการตัดสินใจซื้อเฟอร์นิเจอร์และปัจจัยทางประชากรศาสตร์ พบว่า ปัจจัยประชากรศาสตร์ที่แตกต่างกัน ได้แก่ เพศ ระดับการศึกษาและจ านวนสมาชิกในครัวเรือน นั้นมีค่าเฉลี่ยการตัดสินใจซื้อเฟอร์นิเจอร์หมวดห้องนอนที่แตกต่างกัน ปัจจัยประชากรศาสตร์ที่แตกต่างกัน ได้แก่ อายุ สถานภาพครอบครัว อาชีพ และสมาชิกในครัวเรือน นั้นมีค่าเฉลี่ยการตัดสินใจซื้อเฟอร์นิเจอร์หมวดห้องนั่งเล่นที่แตกต่างกัน ปัจจัยประชากรศาสตร์ที่แตกต่างกัน ได้แก่ อายุ และสมาชิกในครัวเรือน นั้นมีค่าเฉลี่ยการตัดสินใจซื้อเฟอร์นิเจอร์หมวดโฮมออฟฟิศที่แตกต่างกัน ปัจจัยประชากรศาสตร์ที่แตกต่างกัน ได้แก่อายุสถานภาพครอบครัว ระดับการศึกษา อาชีพ สมาชิกในครัวเรือน และรูปแบบที่อยู่อาศัย นั้นมีค่าเฉลี่ยการตัดสินใจซื้อเฟอร์นิเจอร์หมวดห้องครัว และห้องอาหารที่แตกต่างกัน การวิเคราะห์สมการถดถอยเชิงพหุคูณ พบว่า ปัจจัยที่มีอิทธิผลต่อการตัดสินใจซื้อเฟอร์นิเจอร์หมวดห้องนอนอย่างมีนัยสำคัญ มีเพียง 1 ปัจจัย คือ ปัจจัยด้านลักษณะทางกายภาพ ปัจจัยที่มีอิทธิผลต่อการตัดสินใจซื้อเฟอร์นิเจอร์หมวดห้องนั่งเล่นอย่างมีนัยส าคัญ โดยเรียงลำดับค่าสัมประสิทธิ์ ได้แก่ 1.ปัจจัยด้านลักษณะทางกายภาพ 2.ปัจจัยด้านราคา และ 3. ปัจจัยด้านบุคคล ปัจจัยที่มีอิทธิผลต่อการตัดสินใจซื้อเฟอร์นิเจอร์หมวดโฮมออฟฟิศอย่างมีนัยสำคัญ มีเพียง 1 ปัจจัย คือปัจจัยด้านราคา ปัจจัยที่มีอิทธิผลต่อการตัดสินใจซื้อเฟอร์นิเจอร์หมวดห้องครัว และห้องอาหารอย่างมีนัยสำคัญ โดยเรียงลำดับค่าสัมประสิทธิ์ ได้แก่ 1.ปัจจัยด้านลักษณะทางกายภาพ 2.ปัจจัยด้านช่องทางการจัดจำหน่าย และ 3.ปัจจัยด้านบุคคล
DOI: 10.14458/utcc.the.2020.23
title: สาเหตุและแนวทางแก้ไขปริมาณลูกหนี้ด้อยคุณภาพของธนาคารอาคารสงเคราะห์ ในจังหวัดเชียงราย

description: การศึกษาสาเหตุและแนวทางแก้ไขปริมาณลูกหนี้ด้อยคุณภาพของธนาคารอาคารสงเคราะห์ ในจังหวัดเชียงราย เกิดจากความสามารถในการชำระหนี้ของผู้ใช้บริการสินเชื่อของธนาคารอาคารสงเคราะห์ลดลง โดยจากผลการดำเนินงานในปี 2563 มีอัตราส่วน NPL ต่อสินเชื่อทั้งหมดร้อยละ 3.60 ของสินเชื่อรวม ซึ่งธนาคารต้องดำเนินการตั้งสำรองเพื่อรองรับไว้มากกว่าร้อยละ 200 ของ NPLs ทั้งหมดของธนาคาร วัตถุประสงค์ในการศึกษา 1. เพื่อศึกษาสาเหตุการเกิดหนี้ค้างชำระของผู้ใช้บริการสินเชื่อของธนาคารอาคารสงเคราะห์ ในจังหวัดเชียงราย ทั้ง 3 สาขา 2. เพื่อนำข้อมูลมากำหนดแนวทางการปรับปรุง และการแก้ไขปัญหาที่เกิดขึ้น เพื่อลดปริมาณการเกิดลูกหนี้ด้อยคุณภาพ (NPLs) ของผู้ใช้บริการสินเชื่อของธนาคารอาคารสงเคราะห์ ในจังหวัดเชียงราย ศึกษาโดยใช้การวิเคราะห์แบบ Mixed Method ได้แก่ 1. การสุ่มตัวอย่างจากกลุ่มลูกหนี้ด้อยคุณภาพ (NPLs) ของธนาคารอาคารสงเคราะห์ ในจังหวัดเชียงราย ที่มียอดค้างชำระเกิน 90 วัน จากรายการในระบบ Intranet ของธนาคาร จำนวน 156 บัญชี จากทั้งหมด 250 บัญชี 2. สัมภาษณ์เชิงลึกกลุ่มผู้บริหาร และพนักงานบริหารหนี้ของธนาคารอาคารสงเคราะห์ ในจังหวัดเชียงราย จำนวน 5 ราย เครื่องมือที่ใช้ในการรวบรวมข้อมูลเป็นแบบสอบถาม และแบบสัมภาษณ์ สถิติที่ใช้ในการประมวลผล ได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน ผลจากการศึกษาพบว่า สาเหตุที่ทำให้ลูกหนี้ด้อยคุณภาพของธนาคารอาคารสงเคราะห์ ในจังหวัดเชียงราย ไม่สามารถชำระหนี้ได้มาจาก 3 สาเหตุหลัก และ 9 สาเหตุรอง คือ 1) ปัจจัยภายนอก สาเหตุรอง คือ สถานการณ์การแพร่ระบาดของเชื้อไวรัส Covid-19 สภาวะเศรษฐกิจไม่ดี นโยบายการควบคุมโรคระบาดของรัฐบาล และนโยบายการช่วยเหลือของรัฐบาลเปลี่ยนแปลงบ่อย 2) ปัจจัยภายใน (ธนาคาร) สาเหตุรอง คือ อัตราดอกเบี้ยสูงเกินไป 3) ปัจจัยส่วนบุคคล สาเหตุรอง คือ ไม่มีรายได้พิเศษอื่นนอกจากงานประจำ ถูกลดค่าจ้าง/ลาออกจากงานประจำ และมีรายได้ไม่สม่ำเสมอ ผู้ศึกษาจึงได้กำหนดแนวทางการแก้ไขปัญหา และผู้ศึกษาได้เลือกแนวทางในการแก้ไขปัญหา โดยการประชาสัมพันธ์รายละเอียดมาตรการประนอมหนี้ผ่านช่องทางต่าง ๆ เพื่อให้ลูกค้าทราบถึงรายละเอียดเกี่ยวกับอัตราดอกเบี้ย และเงินงวดที่ปรับลดลงเป็นการบรรเทาภาระค่าใช้จ่ายเพื่อให้ลูกค้าสามารถผ่อนชำระได้
DOI: 10.14458/utcc.the.2020.24
title: แนวทางการเพิ่มรายได้ค่าธรรมเนียมและบริการของธนาคารออมสิน สาขาเดอะมอลล์ นครราชสีมา

description: การศึกษาแนวทางการเพิ่มรายได้ค่าธรรมเนียมและบริการของธนาคารออมสิน สาขาเดอะมอลล์ นครราชสีมา วัตถุประสงค์เพื่อศึกษาปัญหาที่ส่งผลทำให้รายได้ค่าธรรมเนียมและบริการลดลง และเพื่อศึกษาแนวทางเพิ่มรายได้ค่าธรรมเนียมและบริการให้มียอดที่สูงขึ้น โดยใช้วิธีการแบบสอบถามลูกค้า จำนวน 200 คนและสัมภาษณ์ผู้บริหาร จำนวน 2 ท่าน ของธนาคารออมสิน สาขาเดอะมอลล์ นครราชสีมา ในการเก็บข้อมูล เนื่องจากรายได้ค่าธรรมเนียมและบริการของธนาคารออมสิน สาขาเดอะมอลล์ นครราชสีมา ย้อนหลัง 3 ปี ที่ผ่านมา (ปี 2561-2563) มีอัตราการเปลี่ยนแปลงที่ลดลง ผลการศึกษา พบว่า ผู้ใช้บริการธนาคารส่วนใหญ่เลือกใช้บริการด้านระบบดิจิทัลมากยิ่งขึ้น จึงทำให้ผู้ใช้บริการธนาคาร ส่วนใหญ่ไม่เดินทางมาที่สาขาเพื่อทำธุรกรรม ดังนั้นธนาคารควรมีการประชาสัมพันธ์ผลิตภัณฑ์ทางด้านออนไลน์ เพื่อเพิ่มช่องทางการนำเสนอข้อมูลด้านต่าง ๆ ของธนาคารและเข้าถึงกลุ่มลูกค้าให้ได้มากที่สุด ให้พนักงานช่วยกันประชาสัมพันธ์ผลิตภัณฑ์ทางด้านออนไลน์ให้มากยิ่งขึ้น อาทิ การแชร์ข้อมูลผ่านทาง LINE, FACEBOOK เป็นต้น เพื่อให้ข่าวสารข้อมูลของธนาคารได้อยู่บนโลกออนไลน์เข้าถึงกลุ่มลูกค้าได้ โดยสะดวกและรวดเร็ว เมื่อลูกค้าสนใจในตัวผลิตภัณฑ์พนักงานสามารถแนะนำและสามารถออกไปบริการ ลูกค้าตามที่นัดหมายไว้ เพื่อให้ลูกค้าเกิดความพึงพอใจและทางธนาคารได้ผลิตภัณฑ์ของธนาคาร รวมไปถึงรายได้และค่าธรรมเนียมที่เพิ่มขึ้นด้วย ซึ่งเป็นส่วนหนึ่งในการเพิ่มรายได้ค่าธรรมเนียมและบริการให้กับธนาคารได้ || Study on ways to increase fee income and services of the Government Savings Bank The Mall Nakhon Ratchasima Branch. Objective to study the problems that resulted in the reduction of fee and service income and to study ways to increase fee income and services to have a higher amount. By using a questionnaire of 200 customers and interviewing 2 executives of the Government Savings Bank The Mall Nakhon Ratchasima branch to collect data. Due to fees and service income of the Government Savings Bank The Mall Branch Nakhon Ratchasima for the past 3 years (2018-2020) has a reduced rate of change. The study found that the majority of bank users opted for digital services more. Consequently, most of the bank users do not come to the branch for transactions. Therefore, banks should promote their products online. To increase the channels of presenting information on various aspects of the bank and reach as many customers as possible Let employees help promote products online more such as sharing information via LINE, FACEBOOK, etc. So that the bank's news and information are available online to reach customers easily and quickly. When customers are interested in a product, staff can make recommendations and can go out to serve customers as scheduled. To make customers satisfied and the bank can get the bank's products including increased income and fees This can be a part of increasing fee and service income for the bank.
DOI: 10.14458/utcc.the.2020.25
title: การศึกษาความสัมพันธ์เชิงดุลยภาพระยะยาวระหว่างปัจจัยทางเศรษฐกิจและราคาหุ้น บริษัทไมเนอร์อินเตอร์เนชั่นแนล จำกัด (มหาชน)

description: วัตถุประสงค์ของการวิจัยครั้งนี้ เพื่อศึกษาความสัมพันธ์เชิงดุลยภาพระยะยาวระหว่างปัจจัยทางเศรษฐกิจต่างๆที่ส่งผลราคาหุ้นบริษัท ไมเนอร์ อินเตอร์ เนชั่นแนล จำกัด (มหาชน) กับตัวแปรทางเศรษฐกิจมหภาคและทางการเงินรวม 5 ตัวแปร จากการใช้วิธีการทดสอบของ Pesaran et al. (2001) ไม่พบความสัมพันธ์เชิงดุลยภาพระยะยาวระหว่างตัวแปรดังกล่าว จึงทดสอบหาความสัมพันธ์ของตัวแปรเหล่านี้ด้วยวิธีการทดสอบของ Granger and Newbold (1974) และเพิ่มตัวแปรหุ่น การประกาศภาวะฉุกเฉินอันเนื่องมาจากการระบาดของโรคติดเชื้อไวรัสโคโรน่า(Covid-19) พบว่า ดัชนีผลผลิตภาคอุตสาหกรรม ดัชนีราคาผู้บริโภคทั่วไป อัตราดอกเบี้ยเงินฝากประจำ 12 เดือนสูงสุด ปริมาณการลงทุนโดยตรงจากต่างประเทศ ไม่มีนัยสำคัญทางสถิติ ส่วนดัชนีราคาหุ้นตลาดหลักทรัพย์แห่งประเทศไทยส่งผลกระทบในทิศทางทางบวกต่อราคาหุ้น ในขณะที่การประกาศภาวะฉุกเฉินอันเนื่องมาจากการระบาดของโรคติดเชื้อไวรัสโคโรน่า (Covid-19) ส่งผลกระทบในทิศทางลบต่อราคาหุ้น